የሽሮ ሜዳ- ኪዳነ ምህረት የአስፓልት መንገድ ግንባታ መጓተቱ ተገለጸ
የሽሮ ሜዳ – ኪዳነ ምህረት አስፓልት ኮንክሪት መንገድ የግንባታ ሥራ መጓተቱ  ተገለጸ ።  በ2008 ዓም ግንባታው የተጀመረው የሽሮሜዳ -ኪዳነ ምህረት የአስፓልት መንገድ ግንባታ በ2009 ዓም  መጠናቀቅ ሲገባው  70  በመቶ ሥራው ብቻ  ተገባዷል ።     የ2ነጥብ2 ኪሎሜትር እርዝመት ያለው የሽሮ ሜዳ -ኪዳነ ምህረት የአስፓልት መንገድ ግንባታ የ20 ሜትር ስፋት ያለው ሲሆን በአጠቃላይ 187 ሚሊዮን ብር ወጪ ግንባታው እየተከናወነ ይገኛል ።የመንገድ ግንባታ ሥራው በቅድሚያ የማነ ግርማይ ኮንስትራክሽን ለተባለ ድርጅት በ2008 ዓም ቢሠጥም ፣ ድርጅቱ የግንባታ ሥራውን መሥራት  ባለመቻሉ ምክንያት  መንገዱን ለመገንባት  የአዲስ አበባ መንገዶች ባለሥልጣን አንድ ዓመት ዘግይቶ ተረክቧል ።የሽሮ ሜዳ – ኪዳነምህረት የመንገድ ፕሮጀክት ለከተማ አስተዳዳሩ የጊዜ የሃብት እና የሰው ሃይል ብክነት ምንጭ ከመሆኑም በላይ  መንገዱ  ለአካባቢው ነዋሪዎች ብርቱ ፈተና መሆኑ አልቀረም፡፡